Pjotr Verjovkin
Pjotr Verjovkin (vene keeles Пётр Владимирович Верёвкин, Pjotr Vladimirovitš Verjovkin; 5. jaanuar 1862 Vilno – 18. veebruar 1946 Itaalia) oli Venemaa riigitegelane. Ta oli keiser Nikolai II aegne jäägermeister, tõeline riiginõunik, Hrodna kubermangu rüütelkonna peamees, Kaunase ja Vilniuse kubermangu kuberner ja viimane Eestimaa tsiviilkuberner 6. detsembrist 1915 kuni 19. märtsini 1917. Alates 1919. aastast elas ta Leedus.